CELEX: 32006R0928
Language: lv
Date: 2006-06-22 00:00:00
Title: Komisijas Regula (EK) Nr. 928/2006 ( 2006. gada 22. jūnijs ), ar ko groza Padomes Regulu (EK) Nr. 32/2000 attiecībā uz dažām jaunām Kopienas tarifu kvotām, kas ir paredzētas VVTT

23.6.2006   
            
            
               LV
            
            
               Eiropas Savienības Oficiālais Vēstnesis
            
            
               L 170/14
            
         
      KOMISIJAS REGULA (EK) Nr. 928/2006
   (2006. gada 22. jūnijs),
   ar ko groza Padomes Regulu (EK) Nr. 32/2000 attiecībā uz dažām jaunām Kopienas tarifu kvotām, kas ir paredzētas VVTT
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. decembra Regulu (EK) Nr. 32/2000, ar ko atver Kopienas tarifu kvotas atbilstīgi VVTT uzliktajām saistībām un dažas citas Kopienas tarifu kvotas un paredz šo kvotu pārvaldīšanu, kā arī nosaka sīki izstrādātus noteikumus šo kvotu pielāgošanai un atceļ Padomes Regulu (EK) Nr. 1808/95 (1), un jo īpaši tās 9. panta 1. punkta b) apakšpunktu,
   tā kā:
   
               (1)
            
            
               Ar Lēmumu 2006/333/EK (2) Padome apstiprinājusi Nolīgumu vēstuļu apmaiņas veidā starp Eiropas Kopienu un Amerikas Savienotajām Valstīm atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai.
            
         
               (2)
            
            
               Nolīgumā vēstuļu apmaiņas veidā starp Eiropas Kopienu un Amerikas Savienotajām Valstīm dažām precēm paredzēts noteikt jaunas gada tarifu kvotas.
            
         
               (3)
            
            
               Ar Regulu (EK) Nr. 32/2000 tika atvērtas kvotas un noteikta pārvaldīšana tām VVTT paredzētajām Kopienas tarifu kvotām, kuras jāizmanto, ievērojot muitas deklarācijās norādīto datumu hronoloģisko secību.
            
         
               (4)
            
            
               Lai ieviestu dažas jaunas gada tarifu kvotas, kas paredzētas Nolīgumā vēstuļu apmaiņas veidā, ir jāizdara grozījumi Regulā (EK) Nr. 32/2000.
            
         
               (5)
            
            
               Padomes 2006. gada 20. marta Regulā (EK) Nr. 711/2006, ar ko īsteno Nolīgumu vēstuļu apmaiņas veidā starp Eiropas Kopienu un Amerikas Savienotajām Valstīm atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai, un ar ko groza un papildina I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu (3), paredzēts, ka jaunās tarifu kvotas stājas spēkā sešas nedēļas pēc dienas, kad tās publicē Eiropas Savienības Oficiālajā Vēstnesī, un tāpēc attiecīgi tajā pašā dienā jāsāk piemērot šī Komisijas īstenošanas regula.
            
         
               (6)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 32/2000 I pielikumu groza saskaņā ar šīs regulas pielikumu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2006. gada 22. jūnija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 22. jūnijā
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 5, 8.1.2000., 1. lpp. Regulā jaunākie grozījumi izdarīti ar Komisijas Regulu (EK) Nr. 2158/2005 (OV L 342, 24.12.2005., 61. lpp.).
   
      (2)  OV L 124, 11.5.2006., 13. lpp.
   
      (3)  OV L 124, 11.5.2006., 1. lpp.
   
      PIELIKUMS
      Regulas (EK) Nr. 32/2000 I pielikumā tabulā iestarpina šādas rindas:
      
         
                     “09.0084
                  
                  
                     1702 50 00
                  
                  
                      
                  
                  
                     Ķīmiski tīra fruktoze
                  
                  
                     No 1. janvāra līdz 31. decembrim
                  
                  
                     1 253 t
                  
                  
                     20
                  
               
                     09.0085
                  
                  
                     1806
                  
                  
                      
                  
                  
                     Šokolāde un citi pārtikas izstrādājumi ar kakao piedevu
                  
                  
                     No 1. janvāra līdz 31. decembrim
                  
                  
                     107 t
                  
                  
                     43
                  
               
                     09.0086
                  
                  
                     1902 11 00
                     1902 19
                     1902 20 91
                     1902 20 99
                     1902 30
                     1902 40
                  
                  
                      
                  
                  
                     Mīklas (pastas) izstrādājumi, arī termiski apstrādāti vai ar pildījumu, vai citādi sagatavoti, izņemot pildītus makaronu izstrādājumus (pastu), kas minēti KN apakšpozīcijā 1902 20 10 un 1902 20 30; kuskuss, sagatavots vai nesagatavots
                  
                  
                     No 1. janvāra līdz 31. decembrim
                  
                  
                     532 t
                  
                  
                     11
                  
               
                     09.0087
                  
                  
                     1901 90 99
                     1904 30 00
                     1904 90 80
                     1905 90 20
                  
                  
                      
                  
                  
                     Pārtikas izstrādājumi no labības
                  
                  
                     No 1. janvāra līdz 31. decembrim
                  
                  
                     191 t
                  
                  
                     33
                  
               
                     09.0088
                  
                  
                     2106 90 98
                  
                  
                      
                  
                  
                     Citi pārtikas izstrādājumi, kas citur nav minēti vai iekļauti
                  
                  
                     No 1. janvāra līdz 31. decembrim
                  
                  
                     921 t
                  
                  
                     18”